കോവിഡ് വാക്സിന്: രാജ്യത്ത് പകുതിയില് കൂടുതല് പേര് രണ്ടാം ഡോസ് എടുത്തതായി ആരോഗ്യ മന്ത്രാലയം യാംബു: സൗദിയിലെ ജനസംഖ്യയിലെ 50 ശതമാനത്തില് കൂടുതല് ആളുകള് കോവിഡ് പ്രതിരോധ കുത്തിവെപ്പിെന്റ രണ്ടാം ഡോസ് എടുത്തതായി ആരോഗ്യ മന്ത്രാലയം. ആരോഗ്യ മന്ത്രാലയത്തിെന്റ ഏറ്റവും പുതിയ കണക്കുകള് പ്രകാരം, രാജ്യത്ത് അംഗീകരിച്ച കോവിഡ് വാക്സിനുകളുടെ രണ്ട് ഡോസുകള് സ്വീകരിച്ചവരുടെ എണ്ണം ഏകദേശം 17.5 ദശലക്ഷത്തിലെത്തി. രാജ്യത്ത് ഇതുവരെ നല്കിയ ആകെ ഡോസുകളുടെ എണ്ണം 40.62 ദശലക്ഷം വരെയായി.23.02 ദശലക്ഷം ആളുകള് ഒരു ഡോസ് മാത്രം എടുത്തവരാണെന്നും മന്ത്രാലയം അറിയിച്ചു. രാജ്യം അംഗീകരിച്ച കോവിഡ് വാക്സിനുകള് എടുക്കുന്നത് സുരക്ഷിതവും ഫലപ്രദവുമായ മാര്ഗമാണെന്നും മന്ത്രാലയം ആവര്ത്തിച്ച് അറിയിച്ചു. ഇതു കൂടുതല് രോഗപ്രതിരോധ മാര്ഗത്തിലേക്ക് നയിക്കുകയും വൈറസില്നിന്നുള്ള സുരക്ഷ ഒരുക്കുന്നതാണെന്നും അധികൃതര് അറിയിച്ചു. രാജ്യത്ത് കോവിഡ് വൈറസിനെതിരെ മൊത്തം ആറ് അംഗീകൃത വാക്സിനുകള് ഉണ്ട്. അവ ഓക്സ്ഫോര്ഡ് ആസ്ട്രാസെനെക്ക, ഫൈസര് ബയോണ്ടെക്, ജോണ്സണ് ആന്ഡ് ജോണ്സണ്, മോഡേണ, സിനോഫാം, സിനോവാക് എന്നിവയാണ്. രാജ്യത്തെ വിദ്യാഭ്യാസ സ്ഥാപനങ്ങള് ഏഴാം ക്ലാസ് മുതല് തുറന്നു പ്രവര്ത്തിച്ചതിെന്റ അടിസ്ഥാനത്തില് വിദ്യാര്ഥികള്ക്ക് കുത്തിവെപ്പ് പൂര്ത്തിയാക്കുന്നതിനാണ് ഇപ്പോള് പരിഗണന നല്കുന്നത്. ഒക്ടോബര് മാസത്തോടെ രാജ്യനിവാസികള്ക്ക് പ്രതിരോധശേഷി കൈവരിക്കുക എന്ന ലക്ഷ്യത്തോടെ 70 ശതമാനം ആളുകള്ക്കെങ്കിലും വാക്സിന് പ്രക്രിയ പൂര്ത്തിയാക്കാനുള്ള തീവ്ര കാമ്ബയിന് നടത്താന് ആലോചിക്കുന്നതായും മന്ത്രാലയം അറിയിച്ചു.